**Isadora** (engl. *Isadora*; uudelleenjulkaisun nimi Yhdysvalloissa *The Loves of Isadora*) on vuonna 1968 ensi-iltansa saanut Karel Reiszin ohjaama brittiläis-ranskalainen draamaelokuva, jonka nimiroolissa on Vanessa Redgrave. Muissa rooleissa ovat muun muassa James Fox, Zvonimir Crnko ja Jason Robards. Elokuva on elämäkertaelokuva kuuluisasta yhdysvaltalaistanssija Isadora Duncanista (1877–1927).

*Isadoran* käsikirjoituksen laativat Clive Exton, Derek Prouse, Margaret Drabble ja Melvyn Bragg Isadora Duncanin omaelämäkerran *My Life* (1927) ja Sewell Stokesin elämäkerran *Isadora, an Intimate Portrait* (1928) pohjalta. Elokuvan tuottivat Hakimin veljekset Raymond ja Robert. *Isadora* sai ensi-iltansa 18. joulukuuta vuonna 1968 Yhdysvalloissa. Redgrave sai roolisuorituksestaan Oscar-ehdokkuuden parhaasta naispääosasta. *Isadora* oli ehdokkaana Kultaiseen palmun saajaksi vuoden 1969 Cannesin elokuvajuhlilla, jossa Redgrave voitti parhaan naisnäyttelijän palkinnon.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Isadora* on elämäkertaelokuva kuuluisasta yhdysvaltalaistanssija Isadora Duncanista (1877–1927), joka mullisti ihmisten mielipiteet baletista. Hänen alastomat, puolialastomat ja neuvostoliittomieliset tanssinsa, kuten myös hänen asenteensa vapaaseen rakkauteen, velvoitteisiin, pukeutumiseen ja elämäntapaan järkyttivät 1900-luvun alun yleisöä.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Vanessa Redgrave  | … |  Isadora Duncan
  |
|  James Fox  | … |  Gordon Craig
  |
|  Zvonimir Crnko  | … |  Sergey Esenin (nimellä Ivan Tchenko)
  |
|  Jason Robards  | … |  Singer
  |
|  John Fraser  | … |  Roger
  |
|  Vladimir Leskovar  | … |  Bugatti
  |
|  Cynthia Harris  | … |  Mary Desti
  |
|  Bessie Love  | … |  rouva Duncan
  |
|  Tony Vogel  | … |  Raymond Duncan
  |
|  Libby Glenn  | … |  Elizabeth Duncan
  |
|  Ronnie Gilbert  | … |  neiti Chase
  |
|  Wallas Eaton  | … |  Archer
  |
|  Nicholas Pennell  | … |  Bedford
  |
|  John Quentin  | … |  Pim
  |
|  Christian Duvaleix  | … |  Armand
  |

Tuotanto
--------

*Isadoraa* kuvattiin niin Ison-Britannian Englannissa, Ranskassa, Italiassa, Sloveniassa kuin Kroatiassakin. Englannissa elokuvaa kuvattiin lähinnä Lontoon eri kaupunginosissa, mutta myös Devonin Paigntonissa, Buckinghamshiren Waddesdonissa, Kentin Dealissa ja Kingsdownissa ja Middlesexin Isleworthissa sijaitsevilla studioilla. Sloveniassa elokuvaa kuvattiin Ptujin kaupungissa ja Kroatiassa Zagrebin, Opatijan ja Rijekan kaupungeissa. *Isadoran* tuotantoyhtiöinä olivat Hakim, Paris Film ja Universal Pictures. Elokuvan budjettina oli 1,7 miljoonaa dollaria.

Julkaisu ja vastaanotto
-----------------------

*Isadora* sai ensi-iltansa Yhdysvaltain Los Angelesissa 18. joulukuuta vuonna 1968. New Yorkin ensi-ilta oli 27. huhtikuuta 1969. Elokuva sai toisen kotimaansa, Ison-Britannian, ensi-iltansa Lontoossa 4. maaliskuuta 1969. Toisen valmistusmaansa, Ranskan, ensi-ilta oli 20. kesäkuuta 1969. Suomessa elokuvan ensi-ilta oli 22. elokuuta 1969. Elokuva tuotti Pohjois-Amerikan teatterilevityksensä aikana 1,25 miljoonaa dollaria. *Isadoran* levittäjänä oli tuotantoyhtiönäkin toiminut Universal Pictures, joka levitti elokuvaa Yhdysvalloissa vuonna 1968. Rotten Tomatoes -sivuston mukaan kuuden arvostelun perusteella laskettuna kriitikoiden arvosteluista 83 prosenttia on positiivista.

*Isadora* julkaistiin ensi kerran VHS:nä vuonna 1988 ja DVD:nä vuonna 2011. Elokuvan Blu-ray-versio julkaistaan 26. toukokuuta 2015.

Palkinnot ja ehdokkuudet
------------------------

| Palkinnot ja ehdokkuudet |
| --- |
| Palkinto | Kategoria | Ehdokas | Tulos |
| Oscar-palkinto | Paras naispääosa | Vanessa Redgrave | Ehdokkuus |
| Golden Globe | Paras naispääosa draamaelokuvassa | Ehdokkuus |
| British Film Critics’ Guild -palkinto | Paras naispääosa | Voitto |
| Cannesin elokuvajuhlat: Parhaan naisnäyttelijän palkinto | Paras naisnäyttelijä | Voitto |
| National Society of Film Critics -palkinto | Paras naispääosa | Voitto |
| New York Film Critics Circle -palkinto | Paras naispääosa | Ehdokkuus |
| Bafta-palkinto | Paras puvustus | Ruth Myers | Ehdokkuus |
| Paras äänitys | Terry Rawlings | Ehdokkuus |
| Cannesin elokuvajuhlat: Kultainen palmu | Paras elokuva | Karel Reisz | Ehdokkuus |
| National Board of Review -palkinto | Vuoden 10 parasta elokuvaa |  | Voitto |
|

Lähteet
-------

1. 1 2 3 4 5 6 7 8 9  ISADORA (1968) *tcm.com*. TCM.com. Viitattu 6.5.2015. (englanniksi)
2. 1 2 3 4 5 6 7  Isadora (1968) *allmovie.com*. Allmovie.com. Viitattu 6.5.2015. (englanniksi)
3. 1 2 3  Isadora (1968) *elonet.fi*. Elonet.fi. Viitattu 6.5.2015. (suomeksi)
4. ↑  ISADORA (THE LOVES OF ISADORA) (1969) *rottentomatoes.com*. Rottentomatoes.com. Viitattu 6.5.2015. (englanniksi)

Aiheesta muualla
----------------

* *Isadora* Internet Movie Databasessa. (englanniksi)
* *Isadora* Elonetissä.
* *Isadora* AllMoviessa. (englanniksi)
* *Isadora* Rotten Tomatoes -sivustolla (englanniksi)
* *Isadora* TCM Movie Databasessa (englanniksi)